इस बार गंगा मेला तिगरी टोल टैक्स मुक्त रहेगा। जिला मेला समिति की बैठक में सर्वसम्मति से यह प्रस्ताव पारित किया गया। जिला पंचायत अध्यक्ष ने कहा कि इस बार वे मेले के ठहराव, व्यवस्था और स्नानार्थियों की सुविधाओं को पिछले सभी मेलों से अच्छा बनाना चाहती है ताकि इस बार का मेला एक यादगार बन सके। उन्होंने इसके लिए सभी सदस्यों, मेला प्रशासन और पुलिस अधिकारियों से पूरे सहयोग का आग्रह किया। बैठक में मौजूद अधिकारियों ने उन्हें इसके लिए आश्वस्त भी किया।